ועדת העבודה, הרווחה והבריאות, כנסת 20, פרוטוקול מספר 607, 2017-10-17 12:17

אלי אלאלוף: צהריים טובים, אנחנו היום ב-17.10.2017, כ"ז בתשרי תשע"ח.

אלי אלאלוף: השעה 12:18, תקנות בריאות הציבור(מזון)(שאריות הדברה)(תיקון), התשע"ז 2017.

אלי אלאלוף: אני מזכיר שהיה דיון קודם לא מזמן.

אלי אלאלוף: לפני כמה זמן היה הדיון הקודם?

<נעה בן שבת: בפברואר 2016 היה דיון בתקנות, אבל היה לכם דיון בין לבין.

<קריאה: כן, היה לנו מעקב על זה.

אלי אלאלוף: אתם מזכירים לי ואני מודה למי שהזכיר לי, החברים שלי.

אלי אלאלוף: בדיון הקודם ביקשנו שתתייעצו עם הגופים השונים, המשרדים הרלוונטיים, חקלאות ובריאות, במיוחד עם העמותה אדם טבע ודין שעושה עבודה מרשימה בעניין הזה, ולפני שתביאו את ההצעה שלהם.

אלי אלאלוף: למיטב ידיעתי לא הייתה התייעצות, ככה נמסר לי.

אלי אלאלוף: אחת הנקודות המרכזיות הייתה שיטה דרך המדידה, איך אתם מודדים את החומרים שנמצאים איפה שלא צריכים להיות.

אלי אלאלוף: גם על זה לא קיבלנו שום מסמך, לכן אנחנו נמצאים היום.

אלי אלאלוף: מי שרוצה לדבר, יקבל את רשות הדיבור.

אלי אלאלוף: יש לנו 45 דקות ונסכם את הדיון הזה.

אלי אלאלוף: מי שרוצה לדבר, אחד-אחד אחרי שתקבלו את אישור היושב ראש לדבר, חוץ מחברי הכנסת שתמיד אני שמח, א', לראות אותם איתנו, מיכל בירן, חברת הכנסת וידידי באופן מיוחד, מאיר כאן.

<רינה ורסנו: ד"ר רינה ורסנו ממשרד הבריאות.

<רינה ורסנו: משרד הבריאות ומשרד החקלאות העביר לכנסת דף עמדה איך אנחנו קובעים את השאריות.

<רינה ורסנו: זה נעשה, נדמה לי, לפחות לפני חצי שנה, אם לא יותר.

<רינה ורסנו: בנוסף לכך המצגת הוצגה בפני חברי הכנסת בוועדה הזאת בדיונים קודמים לגבי השאריות.

<רינה ורסנו: היום תוצג אותה מצגת, דומה מאוד, לחברי הכנסת, אז כן הוצגו לחברי הכנסת גם דף עמדה וגם מצגת.

אלי אלאלוף: בגילי המופלג אני לא זוכר מה היה אתמול.

<רינה ורסנו: אנחנו הגשנו דף עמדה למזכירות הוועדה.

אלי אלאלוף: בואו נראה.

אלי אלאלוף: למרות זאת ננסה להתקדם, ברשותכם.

אלי אלאלוף: עוד הערות?

אלי אלאלוף: כן, בבקשה, אדם טבע ודין.

<טל גרנות: עורכת דין טל גרנות מאדם טבע ודין.

<טל גרנות: אנחנו מגיעים לפה היום ובאמת נאלצים בלב כבד, אני יכולה להגיד, שלא לתמוך באישור התקנות האלה, מאחר שכפי שהן מוצגות לנו היום, אנחנו לא יכולים להגיד שהן נותנות הגנה מספקת על ילדים.

<טל גרנות: אנחנו יודעים שמשרד הבריאות, וכולנו, יש לנו אותה מטרה, שזה בעצם להגן על בריאות הציבור ובפרט על בריאות של ילדים, וכפי שאנחנו יודעים, השיטה שנעשית היום לקבוע את הערכים הללו, לא מתייחסת לדיאטה של ילדים, לא מתייחסת להרגלי הצריכה שלהם ולמה שהם אוכלים בפועל ולכן היא לא יכולה לצפות את הערכת הסיכונים שנעשית כיום, לא יכולה לצפות את הסכנות שיש לילדים כתוצאה משאריות של חומרי הדברה במזון כפי שהיינו רוצים שיעשה.

<טל גרנות: דבר נוסף, אנחנו יודעים שמשרד הבריאות עצמו, זו העמדה שלו והם מחכים לנתונים בנושא הזה של הדיאטה של ילדים, על בסיסה הם רוצים בעתיד לעשות את הערכת הסיכונים הזאת, ולכן זה תמוה לטעמנו שלא מחכים או לא דורשים לקבל את הנתונים הכול כך חשובים האלה, ובוחרים להעביר את התקנות בלי הנתונים הללו, מה גם שבעולם, אנחנו יודעים שבארצות הברית ובאירופה כן ההתייחסות הספציפית לילדים היא דבר שנעשה ומחויב מכוח חוק.

<טל גרנות: דבר נוסף, מה שכבוד היושב ראש אמר, זה באמת העניין של השקיפות.

<טל גרנות: אנחנו היום לא יכולים לדעת ערך כזה או אחר, לפי מה הוא נקבע, מה הייתה השיטה, למה זה ירד כך ולא אחרת, למה בפרי הזה ולא באחר.

<טל גרנות: אין לנו את המידע, לא הוצג בפנינו ולא נפתח להערות הציבור, והיינו רוצים כמו כל שאר הציבור שיש לו עניין מאוד מרכזי בעניין הזה, לבוא ולדעת על בסיס מה הנתונים האלה נקבעים, להעיר את ההערות שלנו ולדעת שבסופו של יום באמת אנחנו - - - .

<חי בנימיני: את כימאית?

אלי אלאלוף: אדוני, לא קיבלת רשות דיבור.

אלי אלאלוף: כן, תסיימי.

<טל גרנות: אלה שני הדברים המרכזיים.

<טל גרנות: ההגנה על ילדים, אנחנו כיום לא יודעים שהתקנות הללו יכולות באמת לבוא ולהבטיח שהילדים שלנו מוגנים מפני הסכנות שבשאריות חומרי הדברה.

מאיר כהן: יש לך ספק במשרד הבריאות.

<טל גרנות: אין לי ספק באנשי המקצוע של משרד הבריאות.

<טל גרנות: זה ממש לא הדיון.

<טל גרנות: אנחנו פשוט אומרים, בעולם השיטה מתייחסת לילדים באופן ספציפי ואצלנו לא.

<טל גרנות: נשאלת השאלה מדוע.

<טל גרנות: בכל המדינות המודרניות אנחנו יודעים שילדים הם שונים ממבוגרים.

<טל גרנות: הרגלי הצריכה שלהם שונים.

<טל גרנות: התוצאות של החשיפה שלהם שונה, משפיעה באופן אחר.

<טל גרנות: ילדים אוכלים חמש בננות ליום.

<טל גרנות: מבוגר אוכל שתי בננות בחודש.

<טל גרנות: כמות חומר ההדברה שהוא נחשף אליה היא שונה ולכן אנחנו סבורים שיש צורך מהותי לתת התייחסות ספציפית לילדים.

<טל גרנות: אני בכלל לא נכנסת למקצועיות, שאני מעריכה מאוד את כל אנשי המקצוע במשרד הבריאות וזה לא הדיון.

<טל גרנות: תודה.

אלי אלאלוף: אוקי.

אלי אלאלוף: בבקשה, מיכל בירן, חברת הכנסת.

מיכל בירן: באמת איזושהי הערה לסדר.

מיכל בירן: תודה אדוני היושב ראש.

מיכל בירן: ברוב הדיונים כאן יש שני צדדים.

מיכל בירן: אנחנו מכירים, מגיעים שני צדדים שלא מסכימים על עיקר העניין שלשמו התכנסנו.

מיכל בירן: בדיון הזה אני חושבת שזה לא המצב.

מיכל בירן: נראה לי שבאמת כל היושבים מסביב לשולחן כן מסכימים על החשיבות של המדדים האלה, על הצורך בלהגן על הציבור ועל ילדים בפרט.

מיכל בירן: יש לנו פה אי הסכמה האם מה שמובא לפנינו עומד ברף הזה או לא.

מיכל בירן: אלי, בגלל הדבר הזה אני אומרת שאם יש ספק בדבר הזה וכן אני הייתי רוצה להבין שוב אם במדינות אחרות נהוג שמתייחסים לילדים במפורש, למה זה בעצם לא קרה כאן.

מיכל בירן: השאלה שלך, שאלת אותה, את כימאית?

מיכל בירן: בסוף יש חשיבות להערות הציבור.

מיכל בירן: זה לא אומר שכל אחד מחזיק את כל האינטליגנציה ואת כל הידע בידיו, אבל בסוף כשפותחים את הדברים, הדברים מתגלים והתוצאה הסופית היא יותר טובה, אז בסוף אני חושבת שמה שאני מבקשת כן כאיזושהי הערה לסדר, אני מבקשת לא להצביע על זה היום.

מיכל בירן: אשמח לשמוע גם את ההסברים שלכם.

מיכל בירן: אני מקווה שאפשר יהיה את מה שצריך לתקן, לתקן.

מיכל בירן: אני הייתי רוצה שנביא מוצר מוגמר שכולנו נוכל לחיות איתו בשלום.

אלי אלאלוף: כן, בבקשה.

<חגי בר-און: חגי בר-און מהתאחדות התעשיינים.

<חגי בר-און: קודם כול, אני מאוד מסכים עם חברת הכנסת.

<חגי בר-און: לכולם פה סביב השולחן יש אינטרס משותף.

<חגי בר-און: כולנו בסוף קונים באותם סופרים את הפירות והירקות וגם התעשייה רוצה לתת לילדים פירות וירקות טובים יותר.

<חגי בר-און: אנחנו מסכימים שגם אפשר לשנות את השיטות ותמיד לבחון ולשפר את השיטות שאותם בודקים ולהחמיר עם המדדים.

<חגי בר-און: גם בזה אנחנו מסכימים.

<חגי בר-און: אני רוצה שתבינו רק את הפן של מה אומרת המשמעות שהיום אנחנו נאלצים לחתום על שאריות חומרי הדברה שעברו רישוי עד סוף 2016.

<חגי בר-און: זה אומר ששלוש שנים לא נכנסו חומרים אתיים חדשים לשוק בישראל.

<חגי בר-און: החומרים האתיים שעומדים ורוצים להיכנס לשוק ולשימוש בישראל הם חומרים שבהכרח הפרופיל הטוקסיקולוגי שלהם איכותי יותר הן למשתמש, הן לצרכן וגם בהיבטים סביבתיים.

<חגי בר-און: החקלאות לא עוצרת.

<חגי בר-און: נצביע היום או לא נצביע, החקלאות לא עוצרת, החקלאים לא עוצרים, הצריכה של הפירות והירקות לא עוצרת.

<חגי בר-און: חקלאים שלא תהיה להם את האלטרנטיבה להשתמש בחומרים טובים יותר, ישתמשו בחומרים ישנים, חומרים שפחות מתאימים, חומרים שהמזיקים והמחלות בהתחממות של האקלים עולים ברמה שלהם, פיתחו עמידויות לחומרים שאנחנו משתמשים ובהכרח אנחנו גורמים לחקלאים לעבור על החוק ולהשתמש במינונים גבוהים יותר מהמאושרים בתוויות, דבר שבהכרח ישפיע הרבה יותר על רמת השאריות שאנחנו נאכל.

<חגי בר-און: אנחנו חייבים, להיפך, לא רק לאשר את זה, לזרז את התקנות, לזרז את ההליכים, לזרז את הכניסה של חומרי הדברה למדינת ישראל, כי עוד פעם, החומרים שיכנסו הם הרבה יותר טובים, והאינטרס של כל המשרדים פה הוא אותו אינטרס.

<חגי בר-און: גם התעשייה מוודאת שהחומרים שהיא מכניסה הם עם פרופיל טוקסיקולוגי הרבה יותר איכותי.

<חגי בר-און: טעות גדולה לעצור כזה דבר ולא לאשר את החומרים האלה, כי בהכרח אנחנו מסכימים מאוד עם מה שאדם טבע ודין אומרים, אבל הדרך להשיג את זה, עצירה היא לא הדרך הנכונה.

<חגי בר-און: להיפך הוא הדבר.

<חגי בר-און: אנחנו מרעילים את הציבור עם שימוש בחומרים שמזמן כבר היו אמורים לצאת.

<חגי בר-און: אם לא נכניס חומרים חדשים, לא נוכל להוציא את כל אותם חומרים ישנים, כי החקלאים צריכים להמשיך לעבוד ולהתפרנס מהדבר הזה.

מאיר כהן: אדוני היושב ראש, אני רוצה לשאול את אנשי משרד הבריאות.

מאיר כהן: יש לכם טיעון על זה שאין הפרדה בין מבוגרים לילדים?

מאיר כהן: אתם מראש כיוונתם לשם?

<זיוה חממה: ד"ר זיווה חממה מהיחידה לניהול סיכונים במזון, משרד הבריאות.

<זיוה חממה: אני אתייחס לכמה דברים וגם לשאלה ששאלת.

<זיוה חממה: קודם לשאלה ששאלת.

<זיוה חממה: לא, אנחנו לא מכוונים באופן מיוחד לא להתייחס לילדים.

<זיוה חממה: היינו שמחים מאוד להתייחס לילדים.

<זיוה חממה: אלה כרגע נתונים ספציפיים שמתייחסים לנתוני הצריכה של ילדים בישראל.

<זיוה חממה: אין בידנו.

<זיוה חממה: אנחנו עובדים ומקדמים את זה בכל האמצעים שעומדים לרשותנו על מנת לקבל את הנתונים ולעבד אותם באופן שיהיה ניתן להשתמש בהם לצורך החישובים של חשיפת ילדים בישראל.

מאיר כהן: אתם יכולים לסמוך על ארצות אחרות?

מאיר כהן: אנחנו את הכול משווים ל-OECD.

מאיר כהן: אי אפשר לקבל צריכה של ילדים מארצות אחרות?

<זיוה חממה: אז כמה דברים.

<זיוה חממה: קודם כול, שאלה חברת הכנסת, אז למה לא לחכות?

<זיוה חממה: כי שלושה חודשים כמו שאדם טבע ודין מבקשים, לא יעזרו במקרה הזה.

<זיוה חממה: מדובר בהמון עבודה שאנחנו כבר עושים למעלה משנה ועדיין אין לנו את הנתונים האלה.

אלי אלאלוף: למה אי אפשר להשיג נתונים כאלה?

אלי אלאלוף: אני לא מבין.

<זיוה חממה: כי סקרי מבט, שזו הדרך להשיג את הנתונים האלה, נעשו.

אלי אלאלוף: הם בתהליך, הבדיקה הזאת?

<זיוה חממה: זה בדיוק הסתיים לא מזמן ויש איזשהו תהליך משפטי לקבל את כל הנתונים ולעבד אותם.

אלי אלאלוף: כמה זמן הייתם רוצים כדי להשלים את הבדיקות?

<זיוה חממה: הייתי שמחה מאוד לדעת.

<זיוה חממה: גם העיבוד לוקח זמן.

<זיוה חממה: עדיין לא קיבלנו את הנתונים וכשנקבל אותם, לוקח זמן.

אלי אלאלוף: אתם רוצים לשחרר חומרים - - -

<זיוה חממה: לא.

<זיוה חממה: אני אשמח לענות על כל השאלות שעלו אם תינתן לי ההזדמנות.

<זיוה חממה: אז קודם כול נתון לכרגע אנחנו לא עוזבים את צריכת הילדים, אלא אנחנו מסתכלים על מה קורה באירופה, מה קורה בארצות הברית, מה אומר ה-W.H.O, ארגון הבריאות העולמי.

אלי אלאלוף: אתם תהיו מסוגלים להשלים את הנתונים ולבוא עם השלמת תקנות בשלב יותר מאוחר?

<זיוה חממה: מה שאנחנו מבקשים היום מהוועדה לאשר, זה מספר תיקונים לתקנות קיימות.

<זיוה חממה: יש מספר תוספות של חומרים, לא הרבה, שכמו שאמר כאן הנציג של התעשיינים, בעצם אמורים לתת מענה, אלטרנטיבה לחומרים בעלי פרופיל טוקסיקולוגי רעיל יותר, שהוצאו ברביזיות קודמות שנעשו.

<זיוה חממה: נעשו הערכות מחדש של כל מיני חומרים שהיו בשימוש על ידי החקלאים.

<זיוה חממה: חומרים שמצאנו אותם רעילים מדי או לא מתאימים, יצאו משימוש והיום זה בעצם לתת אלטרנטיבות לחקלאים כדי שכן תהיה חקלאות, כי בואו לא נשכח שיש כאן אספקט - - -

מאיר כהן: השאלה שמדאיגה אותי לפחות, אני מקבל את מה שהבחור אומר, בגלל שהתעסקתי פעם בחקלאות אני יודע שזה איום ונורא, שאפשר לשפר את החומרים, ואתה מחויב להשתמש במשהו שהוא מסוכן יותר, אבל השאלה, האם אחרי אישור של התקנות האלה, של התוספת הזאת, האם אתם לא תרפו את ידכם?

מאיר כהן: האם אנחנו עוד שלושה-ארבעה חודשים או חצי שנה נוכל לקבל מכם התייחסות לילדים?

<זיוה חממה: משרד הבריאות ישמח מאוד לקבל את הנתונים ולעשות את ההערכות האלה.

מאיר כהן: בדיוק.

מאיר כהן: יש לנו גם איזה ניסיון כזה, ברגע שההצבעה נגמרת, הדברים נכנסים - - -

<זיוה חממה: התקנות האלה זה משהו שנמצא בעבודה כל הזמן.

<זיוה חממה: כל הזמן אנחנו בוחנים את הטוקסיקולוגיה של חומרים קיימים, את החשיפה של הציבור לחומרים הקיימים.

<זיוה חממה: הנה, רק עכשיו אנחנו יצאנו בתוכנית עבודה שנתית שאנחנו הולכים לבחון 49 חומרים שקיימים היום, בשימוש, ובוחנים את הרעילות שלהם, את החשיפה שלהם.

מאיר כהן: אתם בוחנים אותם בהבחנה בין מבוגרים וילדים?

<זיוה חממה: עם המידע שיש לנו, בוודאי.

<זיוה חממה: חסר מידע.

<זיוה חממה: אנחנו פועלים בכדי לקבל אותו בכדי שנוכל לעשות הערכות ספציפיות.

מאיר כהן: הנכד הקטן שלי אוכל כל יום בננה, תפוח, ואני יכול לתת לך עכשיו - - -

<זיוה חממה: גם הילדים שלי, ואני קונה את זה בסופר ואני עושה את זה בלב שקט.

אלי אלאלוף: כן, בבקשה אדוני, בקיצור.

<חזי דניאל: קוראים לי חזי דניאל, אני ממושב אחיטוב, אני חקלאי, מגדל מלפפונים.

<חזי דניאל: אני בא ממושב שמגדל משהו בסביבות ה-60% מסך כל המלפפונים, ריכוז גדול מאוד של חממות, 3,000 דונם עם 60 ומשהו אלף טון בשנה.

<חזי דניאל: אני רוצה להגיד לכם, תראו, הדיון הזה הוא קצת בעייתי מבחינתי, כי אני לא רואה פה איזשהו גורם מקצועי מצידם של משרד החקלאות, שירות ההדרכה וכו' או הגנת הצומח, שיבוא ויגיד איפה אנחנו החקלאים עומדים בכל העניין הזה.

<חזי דניאל: אני יכול להגיד לכם שאנחנו החקלאים משתמשים בחומרים מותרים, זה כמובן, אבל בגלל שהווירוסים והמחלות וכל המזיקים שאנחנו צריכים להתמודד איתם משנה לשנה נעשים אלימים יותר, קשים יותר להדברה, אנחנו נאלצים בהדרכה של המדריכים שלנו וגם של אנשי החברות שמספקים את החומרים האלה, להעלות את המינונים.

<חזי דניאל: אנחנו מעלים את המינונים כדי בכל זאת שהחומר הזה יצליח לעבוד, וזה חומר מורשה לכל דבר, אין שום בעיה.

אלי אלאלוף: אבל אתם מעלים מינונים ללא הדרכת המשרד?

<חזי דניאל: זה בידיעה שלהם ובחוסר ברירה שאנחנו והם חייבים לנקוט במהלך הזה.

<חזי דניאל: יש פה איזשהו חומר שנקרא אבמקטין, הוא מוזכר כאן בניירת.

<חזי דניאל: אבמקטין שהוא מיועד לאיזושהי כנימה, החומר הזה שפעם היה מספיק משהו בסביבות ה-100 סמ"ק לדונם, היום אנחנו משתמשים חצי ליטר לדונם וזה גם לא עושה את העבודה, זאת אומרת שאין היום מענים שיכולים לבוא ולשים על המדף - - -

אלי אלאלוף: מה ההמלצה שלך?

<חזי דניאל: אני צרכן של פירות וירקות כמו כולנו ויש לי את הילדים שלי ואת הנכדים שלי ואני רוצה שכולם יהיו בסדר.

<חזי דניאל: אני חושב שהדברים צריכים להיעשות מאוד בזהירות לפני שיש חלופות ומענים למה שהולכים פה לשנות.

<חזי דניאל: רק אחרי שיש את החלופות האלה לחקלאים, יהיה אפשר לעשות את השינויים האלה.

<חזי דניאל: לא לעשות את זה בעיניים עצומות בצורה כזאת.

אלי אלאלוף: כן, בבקשה אדוני.

<אלי אהרון: שמי אלי אהרון ואני מארגון מגדלי הירקות.

<אלי אהרון: לצורך העניין, אני מייצג את המגדלים, את החקלאים.

<אלי אהרון: אני רוצה לציין עובדה.

<אלי אהרון: חודש לפני החגים התקיים כנס גדול במשרד החקלאות, שגם אני הייתי שותף לו כנציג מגדלים, אבל היו שותפים לו והוא נעשה תחת הפלטפורמה של ארבעה משרדי ממשלה, והמטרה שלו הייתה בסופו של עניין לקבוע מדיניות אחידה בכל הנושא של שימוש בחומרי הדברה.

<אלי אהרון: עד היום זה היה מחולק בין ארבעה משרדים: משרד החקלאות, משרד הבריאות, משרד העבודה ואיכות הסביבה.

<אלי אהרון: עשו מהלך שהוא מהלך נכון בכדי לאחד את כל העניין הה ולקבוע מדיניות אחידה.

<אלי אהרון: דרך אגב, לכנס הזה, חוץ כמובן ממשרדי הממשלה הרלוונטיים, מכולם, וציבורים כאלה ואחרים, גם אדם טבע ודין היה שותף לחלק מין הדיונים האלה או לכל הדיונים האלה במסגרת ועדות המשנה שהיו שם, וכרגע אנחנו נמצאים יחד עם משרדי הממשלה בשיא הפעילות בעניין הזה.

<אלי אהרון: ההצעה שלי, יתכבדו אדם טבע ודין שהם היו שותפים גם אז, לפנות ולהגיד, רבותיי, אנחנו רוצים להציג את הדברים.

<אלי אהרון: את אותו מסמך שאתם הצגתם כאן, ניתן להעביר לגורמים הרלוונטיים, מי שמרכז את זה במשרד החקלאות או משרד הבריאות וכו', ובמסגרת הדיונים לקביעת המדיניות, בסופו של דבר נגיע למסקנות הנכונות.

<אלי אהרון: אמרה את זה זיוה קודם.

אלי אלאלוף: ובינתיים מה היית עושה?

אלי אלאלוף: היית מאשר את התקנות?

<אלי אהרון: הייתי מאשר אותן כרגע כפי שהן.

אלי אלאלוף: אוקי.

<אלי אהרון: ברשותך, על אף שאנחנו מגדלים ויש לנו אינטרס לרסס, האינטרס שלנו הוא לשמור על הילדים שלנו ועל הציבור.

<אלי אהרון: בריאות הציבור הוא אינטרס מובהק לחלוטין.

אלי אלאלוף: חבר הכנסת חאג' יחיא.

עבד אל חכים חאג' יחיא: יש לי שאלות בקשר לזה.

עבד אל חכים חאג' יחיא: קודם כול, אנחנו לא רואים את העניין של אפילו לוחות זמנים, מתי תסיימו את הבדיקה.

עבד אל חכים חאג' יחיא: זה מה שאמרת, שאת אפילו לא יודעת להעריך.

עבד אל חכים חאג' יחיא: הבדיקה של כל התקנות וכל מה שצריך, של הסקרים שדיברת עליהם, שאנחנו לא יודעים והיום אנחנו באים לשנות לפי בקשתך, חלק או שאנחנו משנים את הכול.

עבד אל חכים חאג' יחיא: את מבקשת שאנחנו נשנה חלק.

<זיוה חממא: זה רק עדכון קטן.

עבד אל חכים חאג' יחיא: זה עדכון.

עבד אל חכים חאג' יחיא: זה מה שאתם מבקשים.

עבד אל חכים חאג' יחיא: יש לי שאלה והיא חשובה, כי אנחנו בשנים האחרונות, המשרד הולך בכיוון לצמצם כמה שהוא יכול בעניין של החקלאות בכלל, ואנחנו מייבאים יותר ויותר, גם פירות וגם ירקות.

עבד אל חכים חאג' יחיא: האם מישהו בודק את חומרי הריסוס שמשתמשים בהם באותם מקומות שאנחנו מייבאים?

עבד אל חכים חאג' יחיא: זו השאלה העיקרית.

עבד אל חכים חאג' יחיא: אנחנו בודקים.

עבד אל חכים חאג' יחיא: אנחנו במשרד החקלאות ולא רק פה, כי אני בוועדת הכלכלה גם, העניין של הדיג וייבוא בשר, יבוא שמן זית, כל מיני, ואנחנו מצמצמים את העניין של החקלאות.

עבד אל חכים חאג' יחיא: אנחנו פה דנים בחומרי הריסוס ומה ההשפעה שלהם, אבל אני רואה לאחרונה, חלק ניכר ממה שאנחנו אוכלים, אם זה ירקות או פירות, גם הילדים שלנו, הם מיובאים.

עבד אל חכים חאג' יחיא: האם יש לנו שליטה, יש לנו בדיקה, יש לנו יכולת לדעת איזה חומרים נמצאים במה שאנחנו מייבאים?

מאיר כהן: יש בדיקה מדגמית.

אלי אלאלוף: יש לי התלבטות, ראשית, כי לפי זה נחליט מה עושים בעוד פחות מ-20 דקות.

אלי אלאלוף: מצד אחד, ברור שיש צורך בהשלמות.

אלי אלאלוף: מצד שני, מחר נאכל את מה שמספקים לנו בלי התיקונים הנדרשים בעתיד, אז מה עושים?

אלי אלאלוף: או ממשיכים להתעלם מהמצב הנוכחי ואומרים, תשלימו א', ב', ג', ד' - - -

עבד אל חכים חאג' יחיא: למרות ששמענו שגם המינון גדל.

אלי אלאלוף: ודאי.

אלי אלאלוף: אני שוב בא ומביא את ההתלבטות.

אלי אלאלוף: יש לנו שתי אפשרויות: או לדחות את התקנות בשלב זה ולהגיד, תבואו עם לוח זמנים, תשלימו את האינפורמציה, תשבו עם טבע ודין, שאני באופן אישי, גילוי נאות, מאוד מעריך אותם, או שאני עונה לבקשות של חברות כנסת שלא באו, אמרו, אל תביא את זה בכלל להצבעה, או שאנחנו מחליטים וממשיכים בעבודה הזאת ועושים תיקונים, משלימים תוך שישה חודשים תוך כדי תיקון כל הדברים שפה עלו.

אלי אלאלוף: זו הדילמה, אז תעזרו לי להגיד, או זה או זה, ומייד.

אלי אלאלוף: משרד הבריאות.

<רינה ורסנו: ד"ר רינה ורסנו, מנהלת היחידה לניהול סיכונים, שירות המזון, משרד הבריאות.

אלי אלאלוף: עד שאתם מביאים תקנות.

אלי אלאלוף: אנחנו מחכים לתקנות שלכם בנושא חוק המזון.

<רינה ורסנו: אצלנו בחוק המזון רשום שייבוא של ירקות ופירות זה רגיש, זאת אומרת, יבוא של מוצרים רגישים.

<רינה ורסנו: זה אומר שכל משלוח נבדק בייבוא, ואנחנו בודקים.

<רינה ורסנו: יתכן ויש שיקולים כאלה וכאלה שנבדק פעם בשלושה חודשים, אבל כעיקרון זה נבדק.

<קריאה: אנחנו לא שכחנו את הסלמונלה של הביצים.

<קריאה: לא שכחנו עם הייבוא.

<רינה ורסנו: אני רוצה להשלים.

<רינה ורסנו: היו טענות ואנחנו קיבלנו כל הזמן טענות.

<רינה ורסנו: יש יבוא היום מירדן ויש יבוא מהרשות הפלשתינית.

<רינה ורסנו: אנחנו בודקים גם מהרשות הפלשתינית וגם מירדן.

<רינה ורסנו: יש יבוא גם מעזה של שני מוצרים בלבד וגם את זה אנחנו בודקים, זה חצילים ועגבניות.

<רינה ורסנו: יש בדיקה כל הזמן.

<קריאה: איו"ש.

<רינה ורסנו: איו"ש ועזה.

<רינה ורסנו: אני רוצה גם להסביר לגבי הסכנות האלה.

<רינה ורסנו: אם אתם מסתכלים על התקנות, השינויים הם מאוד מינוריים.

<רינה ורסנו: נכנסו למעשה חמישה חומרים, ששלושה מהם חדשים לגבי חקלאות צמחית ושניים וטרינרית, שזה מעניין השימוש הווטרינרי על החיות.

<רינה ורסנו: זה מה שנכנס כאן בתקנות האלה.

<רינה ורסנו: בנוסף לכך נכנסו מספר צירופים של גידולים שלא היה להם מענה, הרחבות תווית שלא היה להם מענה, כמו שעועית ירוקה ודברים כאלה שלא היה מענה.

<רינה ורסנו: הורדו גם רמות של חומרים מסוימים.

<רינה ורסנו: אני רוצה גם להדגיש שאנחנו קובעים את השאריות על פי כללים בינלאומיים, על פי הכללים של ה-W.H.0.

<רינה ורסנו: נכון שהחשיפה שלנו, הכמות עצמה שאוכלים היא דיאטה שיווקית.

<רינה ורסנו: מזה זה דיאטה שיווקית?

<רינה ורסנו: למעשה היא מחמירה יותר, כי אתה אוכל פחות מהדיאטה השיווקית.

<רינה ורסנו: דיאטה שיווקית, כמה שמוכרים.

<רינה ורסנו: כשאנחנו עושים חשיפה, זה לא רק אלה, אנחנו עושים חשיפה של כל המוצרים ביחד, גם של הייבוא.

<רינה ורסנו: כשאנחנו קובעים שאריות, אנחנו קובעים את השארית הנמוכה ביותר שניתן לקבוע ולא לפגוע בחקלאות עצמה.

אלי אלאלוף: מה ההמלצה שלך?

<רינה ורסנו: ההמלצה שלי לאשר את זה.

אלי אלאלוף: עם עבודת המשך?

<רינה ורסנו: עבודת ההמשך שלנו, היינו שותפים גם למחקר שעשה ד"ר שירה ואנחנו נמשיך לעשות את זה.

<רינה ורסנו: לגבי סקר מבט, זה לא כל כך פשוט, אני אסביר למה.

<רינה ורסנו: כשאנחנו מקבלים דיאטה, אנחנו מקבלים מזון, צריך לפרט.

<רינה ורסנו: זה לוקח הרבה יותר זמן.

אלי אלאלוף: לא, אל תיכנסו לפרטי פרטים.

אלי אלאלוף: אין לנו את הזמן הזה.

אלי אלאלוף: כן, בבקשה.

<ליאת לביא: שמי ליאת לביא ואני מייצגת את הפן של התעשייה.

אלי אלאלוף: מישהו כבר דיבר בשם התעשייה.

<קריאה: גם מה זה הפן של התעשייה?

<קריאה: זה לא עובד פה בפנים, זה עובד בארגונים.

<ליאת לביא: התאחדות התעשיינים.

<ליאת לביא: מה שאנחנו עשינו, ביקשנו מכל החברות לערוך השוואה בין ה-MRL האירופאי ל-MRL הישראלי.

<ליאת לביא: זה נעשה על ידי חברות מולטי נשיונלס שמייצגות את באייר, את סינג'נטה, את כולן בארץ.

<ליאת לביא: אנחנו העברנו נייר עמדה שמעל 50% - - -

אלי אלאלוף: אז התקנות הן בסדר?

אלי אלאלוף: אין לי זמן.

אלי אלאלוף: אל תיתנו לנו הרצאה על כל דבר.

<ליאת לביא: 50% מהמקרים, ה- MRL הישראלי הוא מחמיר יותר מהאירופאי.

<ליאת לביא: זאת עובדה שאתם צריכים לדעת.

אלי אלאלוף: אוקי.

אלי אלאלוף: בבקשה, מאדם ודין.

<טל גרנות: אני רק רוצה לומר שאנחנו כמובן היינו שמחים מאוד שיאשרו את התקנות.

<טל גרנות: אנחנו לא חלילה רוצים לעכב.

<טל גרנות: זו לא המטרה שלנו.

<טל גרנות: אנחנו מחכים, כמו שאמרה חברת הכנסת בירן, כבר מעל לשנה לנתונים האלה, כמו שבמכתב שמונח לפניכם, של פרופ' גרוטו מינואר, שמדבר על כך שמחכים לנתונים האלה מעל לשנה.

<טל גרנות: מי ערב לנו שזה לא ימשיך להיות ככה?

<טל גרנות: ולכן העמדה שלנו, שוב, היא שכרגע יש לדחות את זה עד שנוכל להתיר את הסבך הבירוקרטי הזה.

אלי אלאלוף: יש לי שאלה לאנשי משרד הבריאות והחקלאות.

אלי אלאלוף: למה אתם לא מתייעצים?

אלי אלאלוף: כן, בבקשה.

חאג' יחיא: ד"ר לילא שיני חאג' יחיא, הגנת הצומח, משרד החקלאות.

חאג' יחיא: אני רוצה לחדד ברשות

חאג' יחיא: כם את הדיון כאן.

חאג' יחיא: יש דיון תקנות כאן על עדכונים מינוריים בתוך התוספות של התקנות לערכים מסוימים ולכמה חומרים חדשים.

חאג' יחיא: החלק השני שהתחיל הדיון, מדובר על לשפר את השיטה להערכת הסיכונים וניהול סיכונים וקביעת MRL.

חאג' יחיא: אני חושבת שזה שני דברים שונים.

חאג' יחיא: במיוחד גם הוצג כאילו בכל העולם יש שיטה אחידה ורק בארץ משהו שונה.

חאג' יחיא: אני רוצה להגיד שהדבר הזה לא נכון.

חאג' יחיא: כל הנושא של ניהול סיכונים הוא משתנה, אם זה באירופה, אם זה בארצות הברית, משתנה ודינמי כל הזמן.

חאג' יחיא: אם רוצים לשפר שיטה, בטוח שאיך שקבעו לפני חמישים שנה, לא כמו שקבעו היום, אז כאן תמיד אפשר לשפר שיטות קביעה כמו כאן בארץ או בכל מדינות העולם וזה תמיד משתנה.

חאג' יחיא: זה אחד.

חאג' יחיא: בגלל זה אני לא רואה שיש שום מניעה ובעיה מלאשר את התקנות.

אלי אלאלוף: אז למה לא קיימתם דיון עם הגוף - - - ?

חאג' יחיא: עכשיו אני רוצה להגיד על הדיונים ועל שיתוף הפעולה הפורה בינינו לבין אדם טבע ודין.

חאג' יחיא: אנחנו במשרד החקלאות עוברים תהלך של טיוב רגולציה בכל הנושא של רישום תכשירי הדברה לחקלאות.

חאג' יחיא: כל טיוב הרגולציה, אנחנו עוברים על כל התקנות הרלוונטיות לעדכון רוחבי.

חאג' יחיא: בנוסף, אחד מהדברים שאנחנו מבהירים וכותבים את כל הנהלים שלנו ומבהירים אותם יותר ועושים יותר שיתוף לציבור.

חאג' יחיא: ד"ר זיוה חממה אמרה את הדוגמא הטרייה מהחודש האחרון על הרביזיה ואיך אנחנו הלכנו למהלך של שיתוף הציבור וכל בעלי העניין שקונים כל שנה, ואנחנו רק הולכים לשפר את כל שיתוף הפעולה, ועובדה שאנחנו קיבלנו גם כן חוות דעת של אדם טבע ודין.

חאג' יחיא: אני חייבת להגיד, בשנה האחרונה אני עניתי לאדם טבע ודין וארגונים סביבתיים יותר מכל גורם אחר.

חאג' יחיא: הם נמצאים אצלנו בדיונים.

חאג' יחיא: גם היו דיונים אצל המנכ"ל, דיונים בהנהלת הגנת הסביבה בכל נושא של חומרי הדברה.

חאג' יחיא: בהחלט יש שיתוף פעולה.

אלי אלאלוף: אוקי, תודה רבה גברת.

אלי אלאלוף: בבקשה, אדוני.

<חי בנימיני: חי בנימיני מכפר יחזקאל.

<חי בנימיני: אני מגדל פרדסים.

<חי בנימיני: האויב של הטוב הוא יותר טוב.

<חי בנימיני: המשמעות של מה שהם רוצים, לעכב את התקנות שבתוכם כבר יש עיכוב, כדי לחכות עוד שנה עד שהתינוקות יכנסו ואז הם יגידו שהתינוקות לא היו בזה.

<חי בנימיני: אני אקריא במילה אחת, לאמץ את התקנות האירופאיות הן בנושא רישוי תכשירי הדברה - - -

אלי אלאלוף: אתה בא ממפא"י ההיסטורית?

אלי אלאלוף: יש לך סיכום לפני הדיון?

<חי בנימיני: לא, אני עוזר לך כי אתה ממהר.

אלי אלאלוף: בסדר.

<חי בנימיני: לכן אני אומר, אחד, להפסיק עם הזיהום של האוכלוסייה, בגלל שהתקנות החדשות הן יותר טובות מהישנות, להמשיך במחקר ולהביא תיקונים כאשר זה יגיע, ולא לעכב את זה, אלא ללכת לפי האירופאי.

אלי אלאלוף: תודה על העזרה המאוד חיובית.

אלי אלאלוף: כן, בבקשה.

<אבי גולדשטיין: אבי גולדשטיין, חקלאי מבנימינה.

<אבי גולדשטיין: התקנות האלה זה דבר דינמי.

<אבי גולדשטיין: אתם לדעתי לא מספיק דנים בהן פה.

<אבי גולדשטיין: כל שנה צריך לבוא לפה, לשבת, לראות מה נכנס, מה יוצא.

<קריאה: פעמיים בשנה.

<אבי גולדשטיין: או פעמיים בשנה.

<אבי גולדשטיין: רק תעמדו בלוחות הזמנים האלה.

<אבי גולדשטיין: תתקנו את זה.

<אבי גולדשטיין: יתכבדו כל אלה שיושבים ויבואו פה עוד שנה וישבו פה עוד פעם על חומרים חדשים, להוציא, להוריד MRL, כל מה שצריך.

<אבי גולדשטיין: זה משהו דינמי, לכן הבקשה הזאת בעיניי היא - - -

אלי אלאלוף: תודה.

אלי אלאלוף: כן, בבקשה גברת.

<יפה חובב: עורכת דין יפה חובב, איגוד לשכות המסחר.

<יפה חובב: אנחנו מברכים על העדכון ועל מתן האלטרנטיבות.

<יפה חובב: אנחנו לא נגד, אנחנו תמיד בעד עדכון הרשימות, אבל אני מוצאת פה הזדמנות להגיד שאם אנחנו היינו גם מאמצים את התקינה האירופאית בנושא הזה, אז זה היה עושה את עולם הייבוא בכל מה שקשור לייבוא מאירופה, יותר פשוט, כי יש היום הרבה יצרנים שנותנים היום רק הצהרות על פי התקינה האירופאית, וכשאנחנו לא יכולים להצהיר על כך, אז מוצר הזה לא יוכל להיכנס לארץ.

אלי אלאלוף: אוקי.

אלי אלאלוף: עוד הערות?

אלי אלאלוף: כן, בבקשה.

<שי גולני: אני שי גולני, חקלאי ממלכיה.

<שי גולני: אנחנו משק חקלאי מאוד גדול, קיבוץ חקלאי מאוד גדול על גבול הצפון.

<שי גולני: חומרים כל הזמן יורדים.

<שי גולני: יש ירידה אדירה של חומרים מהמדף ואנחנו בסך הכול מברכים על זה.

<שי גולני: בתור משק גדול, אנחנו יודעים שפחת ממזיקים הוא פחת נתון.

<שי גולני: אין מה לעשות, הוא פחת נתון וככל שמורידים לנו יותר חומרים, יהיה יותר פחת ממזיקים.

<שי גולני: החקלאים הקטנים, אני מלווה קצת חקלאים קטנים, הם לא מצליחים להתמודד עם הירידה בחומרים.

<שי גולני: צריך לתת להם מענה, כי אחרת מה שהם עושים, הם מעלים מינונים ומסכנים את כולנו.

<שי גולני: ברגע שאנחנו עוצרים את ההתקדמות ואת מתן הפתרונות לחקלאים, החקלאים הקטנים, הופכים אותם לעבריינים.

<שי גולני: אנחנו כחקלאים גדולים יודעים לספוג את הפחתים, אבל זה לא חל על כל החקלאים וצריך כל הזמן להתקדם עם חומרים, כי אחרת החור הענק שנוצר בעקבות יציאת כמות החומרים האדירה בעשר השנים האחרונות, יגרום להרבה יותר עבריינות, אז צריך פשוט להתקדם.

אלי אלאלוף: אוקי.

אלי אלאלוף: עוד חברים?

<אייל יונאי: אייל יונאי מתאגיד "בראשית", תאגיד שמייצר כ-70,000 טון פירות.

<אייל יונאי: צריך לדעת, אי אפשר לקיים חקלאות בלי חומרי הדברה.

<אייל יונאי: האינטרס שלנו כמגדלים, לעשות את זה עם כמה שפחות חומרים.

<אייל יונאי: אני אזכיר לכולם, אנחנו אלה שמרססים ואנחנו גם מרססים בסביבה שלנו.

<אייל יונאי: ההרגשה כאילו זה לא משמעותי מבחינתנו, היא לא נכונה.

<אייל יונאי: דבר שני, אנחנו בשנים האחרונות משקיעים הרבה מאוד כספים כדי לעשות את החקלאות הרבה יותר ידידותית.

<אייל יונאי: אני עשיתי חשבון אצלנו בתאגיד.

<אייל יונאי: בשנה, תוספת של שימוש בחומרי הדברה יותר רכים ופחות יעילים זה סדר גודל בתאגיד שלנו של 6 מילון שקלים בשנה.

<אייל יונאי: זה מעבר לכל שינוי המדיניות שאנחנו עושים.

מאיר כהן: זה התווסף למחיר בקילו?

<אייל יונאי: במחיר לקילו זה בהפסד של החקלאי.

<אייל יונאי: ממש 8 אגורות לקילו בהפסד של החקלאי.

<אייל יונאי: זה מייצר הפסדים במחיר שהם מוכרים בשוק.

אלי אלאלוף: בוא לא ניכנס למחירים.

<אייל יונאי: מה שקורה היום זה שאנחנו בעצם ירדנו מחומרים טובים אבל בלתי ידידותיים, ואנחנו לא יכולים לעבוד עם חומרים פחות טובים ולכן אין ברירה, צריך לאשר את זה וצריך כל הזמן לנהל מערכת דינמית, כי העסק הזה מתקדם.

<אייל יונאי: זה לא לדחות לחצי שנה.

<אייל יונאי: אני מזכיר, זה כבר חומרים שהיו צריכים להיכנס לתוך המערכת לפני שלוש שנים.

אלי אלאלוף: אוקי, תודה.

אלי אלאלוף: תראו, הדיון, למרות שהיה קצר, הוא מאוד ענייני לדעתי.

אלי אלאלוף: הנטייה שלי ואני מבקש את ההבנה של חברי הכנסת, כי רק להם יש זכות הצבעה, אני מזכיר לכולנו, למרות שהדיון הוא פתוח לכולם ואני גאה בדמוקרטיה שלנו שמאפשרת דעה לכולם.

אלי אלאלוף: אנחנו לא בצורה רגועה, אני מבקש לאשר את זה.

אלי אלאלוף: אני אומר לאשר בהשלמה כזאת: אחד, אנחנו תוך שישה חודשים מקיימים דיון המשך גם לתקנות, גם לדרכי המדידה השונים, ותבואו עם דרכי מדידה מסודרים, וגם עם התייחסות מיוחדת לנושא של הילדים.

<חגי בר-און: גם עם חומרים חדשים, לעוד חצי שנה?

אלי אלאלוף: כן, כן.

אלי אלאלוף: אם יהיו חדשים, אז תביאו חדשים.

אלי אלאלוף: אני מתייחס להערות מאוד מעשיות ונכונות של החברים, שיש צורך בהתייחסות נוספת ומתמדת לאורך שנים, אז אני הולך על זה ולכן אני אומר שזה דיון תוך שישה חודשים על מנת שיהיו שני דיונים שנתיים בנושא הזה, ולכן אני מבקש לאשר את התקנות ומבקש מהיועצת המשפטית שלנו לקרוא את ההחלטה.

<נעה בן שבת: אז התקנות הן תקנות בריאות (מזון)(שאריות חומרי הדברה) (תיקון), התשע"ז-2017 בתוקף סמכותי לפי סעיף 3 לחוק הגנה על בריאות הציבור (מזון), התשע"ו - 2015, וסמכות שר החקלאות ופיתוח הכפר לפי סעיפים 2 ו – 7 לחוק הגנת הצומח, התשט"ז - 1956, ובאישור ועדת העבודה, הרווחה והבריאות של הכנסת, אני מתקין תקנות אלה:

אלי אלאלוף: אם אתם לא הבנתם מה קורה, פשוט יש לנו חברת כנסת חדשה מיוקנעם.

אלי אלאלוף: בנוסף לזה פדידה, אז מזל טוב.

אלי אלאלוף: היא פעם ראשונה איתנו.

אלי אלאלוף: אנחנו גאים שאת איתנו.

אלי אלאלוף: בבקשה.

<נעה בן שבת: תיקון השם 1.

<נעה בן שבת: בשמן של תקנות בריאות הציבור (מזון)(שאריות חומרי הדברה), התשנ"א - 1991 (להלן – התקנות העיקריות), במקום "בריאות הציבור" יבוא "הגנה על בריאות הציבור", בהתאמה לשם החוק כפי שתוקן.

<נעה בן שבת: החלפת תוספת ראשונה 2.

<נעה בן שבת: במקום התוספת הראשונה לתקנות העיקריות יבוא: וכאן מופיעה כל החוברת החדשה עם אותם חומרים שהועתקו, עם חלק מהשאריות שהוגדלו, האחוזים שלהם גדלו והסברתם שזה בגלל תיקונים וטעויות במקומות - - -.

<נעה בן שבת: חלק מהחומרים הופחתו.

<נעה בן שבת: אני לא אוכל כמובן לקרוא את כל הדבר הזה, חלק ממוצרי המזון קודם שהוספו.

אלי אלאלוף: חברי הכנסת כולל החדשים, יש לכם זכות הצבעה.

<נעה בן שבת: אני מבינה ממשרד הבריאות שיש להם גם טעות סופר.

<נעה בן שבת: היו כמה טעויות סופר.

<נעה בן שבת: כבר דיברנו איתם.

<קריאה: תשע"ח, "ואנו מתקינים" במקום "אני מתקין".

<קריאה: זה הכול.

אלי אלאלוף: אוקי, אז טעויות הסופר יתוקנו.

<נעה בן שבת: זה כמובן בכותרת.

<נעה בן שבת: התוספת הראשונה היא תוספת של השאריות המותרות, ועכשיו מגיע סעיף 3 של החלפת התוספת השלישית.

<נעה בן שבת: החלפת תוספת שלישית 3.

<נעה בן שבת: במקום התוספת השלישית לתקנות העיקריות יבוא: "תוספת שלישית (תקנה 1, הגדרת "שארית") חומרי הדברה, תולדותיהם, וחומרי פירוקם" וכאן מופיעה התוספת השלישית כפי שהיא בנוסח החדש שלה עם ההסרות והתוספות שהובאו בה.

<נעה בן שבת: תחילה 4.

<נעה בן שבת: תחילתן של תקנות אלה שלושים ימים מיום פרסומן.

<נעה בן שבת: אני רוצה רק להעיר משהו, שאלה שנשאלנו בדיון הקודם.

<נעה בן שבת: באישור הקודם של התקנות נשאל על הזרחנים האורגניים, וקיבלנו הסבר שהזרחנים האורגנים שנשארו זה חומרים שאין להם תחליפים ונחוצים לשימושים קריטיים ושגם בהם במקרים רבים צמצמתם או ביטלתם את השיעורים.

אלי אלאלוף: כמה חברי כנסת מותר להם להצביע?

מיכל בירן: אני ואיציק חברים.

אלי אלאלוף: אז גברת פדידה, עוד לא מקבלים את ההצבעה שלך וגם סאלח לא, אבל ברוכים הבאים.

אלי אלאלוף: מי בעד?

איציק שמולי: אני לא אשתתף כי לא הייתי.

אלי אלאלוף: אוקי.

אלי אלאלוף: מי נגד?

אלי אלאלוף: אין נגד.

אלי אלאלוף: מי נמנע?

אלי אלאלוף: 1.

אלי אלאלוף: איציק שמולי לא משתתף.

אלי אלאלוף: בעד – רוב

אלי אלאלוף: נמנעים – 1 <תקנות בריאות הציבור(מזון)(שאריות הדברה)(תיקון), התשע"ז 2017, אושרו.

אלי אלאלוף: > תודה רבה, הישיבה נעולה.

אלי אלאלוף: התקנות אושרו.